2016 թվականի սուրբծննդյան սվիտերներ
**Սուրբծննդյան սվիտեր** (անգլ.՝ Christmas jumper), վառ գունավորմամբ և թեմատիկ ապլիկացիաներով հագուստ, որն ավանդաբար հագնում են Սուրբ Ծննդյան նախօրեին։ Արևմտյան սուրբծննդյան մշակույթի մի մասն է։

Պատմություն
-----------

Նախքան 1950-ական թվականներին վառ ու խոշոր փաթիլների նկարներով սվիտերների մասսայական արտադրությունը և վաճառքը, տաք սվիտերները գործում էին ընտանիքի անդամները։ Այդ ժամանակ ակտիվորեն զարգանում էր սուրբծննդյան առևտրայնացումը։ Սվիտերները ներկայացվում էին որպես տատիկի գործած սուրբծննդյան նվեր։

Մեծ Բրիտանիայում և Իռլանդիայում սուրբծննդյան սվիտերը ճանաչում է ստացել 1980-ական թվականներից՝ հեռուստատեսությամբ ցուցադրվելուց հետո։ Հեռուստավար Բիլլ Քոսբին իր *The Cosby Show* հաղորդման ժամանակ սվիտերով նկարահանել է նիդերլանդացի մոդել Կուսա վան դեր Ակերային։

1990-2008-ական թվականներին սվիտերները նվիրվել են կատակով և կորցրել իրենց ժողովրդականությունը։ Դրա պատճառով 2001 թվականի «Բրիջիտ Ջոնսի օրագիր» ֆիլմի հերոսուհին ամաչում է նման նվերից։ Առաջին թեմատիկ երեկույթները *Commodore Ballroom*-ում անցկացրել են Քրիս Բոյդը և Ջորդան Բերչը, որոնք Վանկուվեր քաղաքից էին։ Այստեղ, սկսած այդ օրվանից, հավաքվում են «անճոռնի» սուրբծննդյան սվիտերներով (անգլ.՝ ugly Christmas sweaters) մարդիկ։ Ամեն տարի ԱՄՆ-ում անցկացվում են ամենաանճոռնի սուրբծննդյան սվիտերի մրցանակաբաշխություններ։

2010-ական թվականներին սուրբծննդյան սվիտերները վերդարձել են՝ դառնալով քեմփ գեղագիտության մի մասը։ Այդ ժամանակ էլ հեռուստահաղորդավար Ջիմի Ֆելոնը հորինում է «Սուրբծննդյան սվիտերների տասներկու օրը» հայտնի դարձած սյուժեն․ մինչև Սուրբ Ծնունդ մնացած տասներկու օրերի ընթացքում ամեն օր Սուրբծննդյան օրացույցի պատուհանից հանվում է սվիտեր, որը վիճակախաղի արդյունքում տրվում է հանդիսականներից մեկին։

2012 թվականին բրիտանական «The Daily Telegraph» թերթը սուրբծննդյան սվիտերն անվանել է «այս եղանակին անհրաժեշտ»։ Նորաոճության տներն էլ են ներկայացրել նաև իրենց սուրբծննդյան սվիտերները, և նույնիսկ Slayer մետալ-խումբը վաճառքի է հանել իր տարբերակը։

«Փրկենք երեխաներին» բարեգործական հիմնադրամն ամեն դեկտեմբեր անցկացնում է «Սուրբծննդյան սվիտերի օր»՝ «Աշխարհը դարձրու ավելի լավը սվիտերների հետ» նշանաբանով։

Ծանոթագրություններ
------------------

1. 1 2 3 4 5  *Вика Дядькина* Не такой уж он и уродливый: краткая история ugly Christmas sweater // *L'OFFICIEL* : журнал. — JALOU MEDIA GROUP RUSSIA, 2017. Архивировано из первоисточника 15 Հուլիսի 2018.
2. ↑  Hickman, Leo (2012 թ․ դեկտեմբերի 14). «Show us your Christmas jumper – for Save the Children». *The Guardian*. Վերցված է 2012 թ․ դեկտեմբերի 17-ին.
3. 1 2 3  Epstein, Robert (2012 թ․ դեկտեմբերի 16). «Bring Modern: Christmas jumpers». *The Independent* (բրիտանական անգլերեն). Վերցված է 2017 թ․ դեկտեմբերի 18-ին.
4. ↑  Sweeney, Ken (29.11.2011). «Tubridy in stitches after Toy Show jumpers labelled a crime». *Irish Independent* (անգլերեն). Վերցված է 2017 թ․ դեկտեմբերի 18-ին.
5. ↑  «Party through the pain - Independent.ie». *Irish Independent* (անգլերեն). 14.12.2006. Վերցված է 2017 թ․ դեկտեմբերի 18-ին.
6. ↑  Murphy, Claire (23.11.2009). «Toy show jumper dilemma for Ryan». *Evening Herald* (անգլերեն). Վերցված է 2017 թ․ դեկտեմբերի 18-ին.
7. ↑  Hickman, Leo (2012 թ․ դեկտեմբերի 14). «Show us your Christmas jumper – for Save the Children». *The Guardian* (բրիտանական անգլերեն). 0261-3077. Վերցված է 2017 թ․ դեկտեմբերի 18-ին.
8. ↑  «SLIDESHOW: FOX13 News Ugly Christmas Sweater Contest». WHBQ-TV. Արխիվացված է օրիգինալից 2014 թ․ դեկտեմբերի 20-ին. Վերցված է 2014 թ․ դեկտեմբերի 19-ին.
9. ↑  The Tonight Show Starring Jimmy Fallon (2017 թ․ դեկտեմբերի 8). «12 Days of Christmas Sweaters 2017: Day 1». Վերցված է 2017 թ․ դեկտեմբերի 18-ին.
10. ↑  Cumming, Ed (2012 թ․ դեկտեմբերի 13). «How Christmas jumpers came in from the cold» (բրիտանական անգլերեն). 0307-1235. Վերցված է 2017 թ․ դեկտեմբերի 18-ին.
11. ↑  «Slayer's new merch includes ugly Christmas jumper - NME». *NME* (ամերիկյան անգլերեն). 2012 թ․ նոյեմբերի 21. Վերցված է 2017 թ․ դեկտեմբերի 18-ին.
12. ↑  Gripper, Ann (2012 թ․ դեկտեմբերի 14). «#XmasJumperDay: UK wears its Christmas jumpers in aid of Save The Children». *mirror*. Վերցված է 2017 թ․ դեկտեմբերի 18-ին.